Zuma waarsku teen derde termyn | Maroela Media
Pres. Zuma by die WEF in Kaapstad. Foto: Flickr/GovernmentZA
Pres. Jacob Zuma het tydens die Wêreld- Ekonomiese Forum (WEF) in Kaapstad gesê Afrika moet nie pogings deur presidente van die vasteland om vir 'n derde termyn te dien, duld nie.
"Die ding dat ons instem om twee termyne te dien en dan besef tien jaar is eintlik te kort, is 'n probleem," het Zuma laggend gesê tydens 'n paneelbespreking waar die politieke krisis in Burundi onder die soeklig gekom het.
Kwesi Amissah-Arthur, Ghana se adjunkpresident, het tydens die paneelbespreking gesê die kwessie van drie termyne moet aanstaande week tydens die Afrika-unie se beraad in Johannesburg bespreek word.
Zuma het gesê groter politieke volwassenheid in post-koloniale Afrika het tot gevolg dat burgers toenemend onverdraagsaam raak met ondemokratiese leiers.
"In 'n sekere sin sê die mense 'genoeg van sterk manne. Ons is gereed om self te doen, wat ook al, om dit te beveg'. Dit is 'n goeie ding."
Zuma het gesê danksy onderhandelinge is 'n ooreenkoms bereik dat Burundi sy algemene verkiesing tot Augustus sal uitstel om kalmte in die land te bewerkstellig. Burundi het die afgelope dekade vrede geniet, maar pres. Pierre Nkurunziza se poging om 'n derde termyn te dien, het dodelike protesoptogte en 'n mislukte staatsgreep tot gevolg gehad.
Twee dood na motor 'ontplof'
En dit geld natuurlik vir hom ook ( oogknip, oogknip) !
Ooooo, die kabouter is glibberig!!
Se die hofnar! Al geggelinde!
Zumpies, wees dan n waardige leier en tree uit, anders sit ons met jou opgeskeep tot 2017
Gerieflikheidshalwe vergeet hy heeltemaal van oom Bob Mugabe ten noorde van ons… En Zuma moes nie eens EEN termyn gehad het nie.. Welkom in Afrika – met sy dubblestandaarde.